
34 DR 31.10.2011 

 
 Mengenai laporan akhbar menyatakan bahawa kolej swasta menjadi lubuk 
kepada kumpulan penjenayah luar negara seperti yang dibangkitkan oleh Yang 
Berhormat Lipis dan Yang Berhormat Sri Gading, dimaklumkan bahawa tindakan tegas 
termasuk tidak membenarkan pengambilan pelajar asing akan diambil ke atas kolej 
swasta yang terbukti bersubahat membenarkan pelajar asing menduduki peperiksaan 
tanpa perlu menghadiri kelas.  

IPTS yang diberi kelulusan pengambilan pelajar antarabangsa oleh 
Kementerian Dalam Negeri perlu mengemukakan laporan berkala mengenai maklumat 
status pelajar antarabangsa termasuk kehadiran ke kelas. Pemantauan juga dilakukan 
dengan mengadakan operasi bersama Jabatan Imigresen Malaysia terhadap IPTS 
yang mengambil pelajar antarabangsa.  

Sehingga Oktober 2011, terdapat 189 IPTS yang berdaftar dengan 
kementerian mempunyai kelulusan Kementerian Dalam Negeri bagi pengambilan 
pelajar antarabangsa. Sebanyak enam buah IPTS telah ditarik balik kelulusan 
Kementerian Dalam Negeri berdasarkan perakuan KPT pada tahun 2011. Antara faktor 
penarikan balik kelulusan tersebut... 

Dato’ Abd. Rahman Dahlan [Kota Belud]: Boleh mencelah Yang Berhormat? 
Kota Belud. 

Dato’ Seri Mohamed Khaled bin Nordin: ...Adalah kegagalan IPTS dalam 
pengurusan pelajar antarabangsa secara berkesan. 

Dato’ Abd. Rahman Dahlan [Kota Belud]: Terima kasih Tuan Yang di-
Pertua. Ini berkenaan dengan IPTS, Yang Berhormat Menteri. Apa pandangan 
kementerian berkenaan dengan permasalahan iaitu pengiktirafan IPTS ini terutamanya 
dalam bidang ijazah pendidikan dan sebagainya.  

Pada satu tahap, kerajaan mengiktiraf IPTS ini untuk mewujudkan kursus-
kursus yang ada kaitan dengan pendidikan, pengajaran. Selepas itu, Kementerian 
Pelajaran Malaysia pula tidak mengiktiraf mereka ini untuk diambil untuk bertugas di 
sekolah-sekolah. Saya mempunyai masalah Yang Berhormat Menteri dan minta 
penjelasan ialah ini soal kadang-kadang memudaratkan pelajar-pelajar tersebut. Ada 
juga jabatan-jabatan kerajaan yang memberi scholarship untuk kakitangan mereka 
mengambil kursus-kursus pendidikan di dalam IPTS tetapi tidak dapat bertugas di 
dalam kerajaan kerana tidak diiktiraf atau tidak diambil prioriti yang tinggi oleh 
Kementerian Pelajaran Malaysia.  

Ada sedikit permasalahan di sini dan akhirnya menjadi contohnya, 
maksudnya, kalau kerajaan tidak mahu mengiktiraf ataupun tidak memberi keutamaan 
kepada kursus-kursus pendidikan IPTS ini untuk diserapkan dalam pengajian di 
sekolah, apa gunanya kita adakan kursus ini? Apa guna kita ada kursus ini ataupun 
meminta pelajar-pelajar kita untuk menyambung pelajaran di IPTS dalam bidang 
pendidikan, akhirnya ijazah mereka ini tidak diiktiraf atau tidak diberi keutamaan oleh 
Kementerian Pelajaran Malaysia. Jadi, itu satu soalan. 

Keduanya ialah kita mendengar setiap tahun Kementerian Pelajaran Malaysia 
mengatakan kita kekurangan guru-guru. Di Sabah, kita dengar ada kekurangan guru-
guru tetapi jawapan yang diberi juga, Kementerian Pelajaran Malaysia juga tidak 
mengiktiraf kelulusan yang diperoleh daripada IPTS. Jadi, ada dua soalan ini yang saya 
minta penjelasan sedikit daripada Yang Berhormat Menteri. Terima kasih. 

Dato’ Seri Mohamed Khaled bin Nordin: Terima kasih Yang Berhormat. 
Saya kira persoalan itu mungkin saya tidak dapat menjawab secara sepenuhnya 
kerana ia lebih sesuai juga diberikan input dan pandangan daripada Kementerian 
Pelajaran kerana ia melibatkan soal penempatan dan bukan sahaja pelajar daripada 
IPTS yang tidak mendapat tawaran untuk berkhidmat di Kementerian Pelajaran kerana 
isu dan masalah penempatan tetapi termasuk juga pelajar-pelajar yang dihasilkan 
daripada IPTA dalam negara.  

Biasanya, semua program yang ditawarkan oleh semua universiti termasuk 
IPTS, yang diperlukan adalah program-program itu mendapat akreditasi dan setelah 
mendapat akreditasi, terserah kepada pihak Jabatan Perkhidmatan Awam sama ada 
untuk mengiktirafnya ataupun tidak bagi tujuan pengambilan. Dalam banyak hal, 
apabila ia telah mendapat akreditasi daripada MQA, tidak ada masalah untuk mendapat 
pengiktirafan daripada JPA.  



Mengenai laporan akhbar menyatakan bahawa kolej swasta menjadi lubuk kepada kumpulan penjenayah luar negara seperti yang dibangkitkan oleh Yang Berhormat Lipis dan Yang Berhormat Sri Gading, dimaklumkan bahawa tindakan tegas termasuk tidak membenarkan pengambilan pelajar asing akan diambil ke atas kolej swasta yang terbukti bersubahat membenarkan pelajar asing menduduki peperiksaan tanpa perlu menghadiri kelas. IPTS yang diberi kelulusan pengambilan pelajar antarabangsa oleh Kementerian Dalam Negeri perlu mengemukakan laporan berkala mengenai maklumat status pelajar antarabangsa termasuk kehadiran ke kelas. Pemantauan juga dilakukan dengan mengadakan operasi bersama Jabatan Imigresen Malaysia terhadap IPTS yang mengambil pelajar antarabangsa. Sehingga Oktober 2011, terdapat 189 IPTS yang berdaftar dengan kementerian mempunyai kelulusan Kementerian Dalam Negeri bagi pengambilan pelajar antarabangsa. Sebanyak enam buah IPTS telah ditarik balik kelulusan Kementerian Dalam Negeri berdasarkan perakuan KPT pada tahun 2011. Antara faktor penarikan balik kelulusan tersebut... Dato' Abd. Rahman Dahlan [Kota Belud]: Boleh mencelah Yang Berhormat? Kota Belud. Dato' Seri Mohamed Khaled bin Nordin: ...Adalah kegagalan IPTS dalam pengurusan pelajar antarabangsa secara berkesan. Dato' Abd. Rahman Dahlan [Kota Belud]: Terima kasih Tuan Yang di- Pertua. Ini berkenaan dengan IPTS, Yang Berhormat Menteri. Apa pandangan kementerian berkenaan dengan permasalahan iaitu pengiktirafan IPTS ini terutamanya dalam bidang ijazah pendidikan dan sebagainya. Pada satu tahap, kerajaan mengiktiraf IPTS ini untuk mewujudkan kursus- kursus yang ada kaitan dengan pendidikan, pengajaran. Selepas itu, Kementerian Pelajaran Malaysia pula tidak mengiktiraf mereka ini untuk diambil untuk bertugas di sekolah-sekolah. Saya mempunyai masalah Yang Berhormat Menteri dan minta penjelasan ialah ini soal kadang-kadang memudaratkan pelajar-pelajar tersebut. Ada juga jabatan-jabatan kerajaan yang memberi scholarship untuk kakitangan mereka mengambil kursus-kursus pendidikan di dalam IPTS tetapi tidak dapat bertugas di dalam kerajaan kerana tidak diiktiraf atau tidak diambil prioriti yang tinggi oleh Kementerian Pelajaran Malaysia. Ada sedikit permasalahan di sini dan akhirnya menjadi contohnya, maksudnya, kalau kerajaan tidak mahu mengiktiraf ataupun tidak memberi keutamaan kepada kursus-kursus pendidikan IPTS ini untuk diserapkan dalam pengajian di sekolah, apa gunanya kita adakan kursus ini? Apa guna kita ada kursus ini ataupun meminta pelajar-pelajar kita untuk menyambung pelajaran di IPTS dalam bidang pendidikan, akhirnya ijazah mereka ini tidak diiktiraf atau tidak diberi keutamaan oleh Kementerian Pelajaran Malaysia. Jadi, itu satu soalan. Keduanya ialah kita mendengar setiap tahun Kementerian Pelajaran Malaysia mengatakan kita kekurangan guru-guru. Di Sabah, kita dengar ada kekurangan guru- guru tetapi jawapan yang diberi juga, Kementerian Pelajaran Malaysia juga tidak mengiktiraf kelulusan yang diperoleh daripada IPTS. Jadi, ada dua soalan ini yang saya minta penjelasan sedikit daripada Yang Berhormat Menteri. Terima kasih. Dato' Seri Mohamed Khaled bin Nordin: Terima kasih Yang Berhormat. Saya kira persoalan itu mungkin saya tidak dapat menjawab secara sepenuhnya kerana ia lebih sesuai juga diberikan input dan pandangan daripada Kementerian Pelajaran kerana ia melibatkan soal penempatan dan bukan sahaja pelajar daripada IPTS yang tidak mendapat tawaran untuk berkhidmat di Kementerian Pelajaran kerana isu dan masalah penempatan tetapi termasuk juga pelajar-pelajar yang dihasilkan daripada IPTA dalam negara. Biasanya, semua program yang ditawarkan oleh semua universiti termasuk IPTS, yang diperlukan adalah program-program itu mendapat akreditasi dan setelah mendapat akreditasi, terserah kepada pihak Jabatan Perkhidmatan Awam sama ada untuk mengiktirafnya ataupun tidak bagi tujuan pengambilan. Dalam banyak hal, apabila ia telah mendapat akreditasi daripada MQA, tidak ada masalah untuk mendapat pengiktirafan daripada JPA.